PATVIRTINTA

 Raseinių Viktoro Petkaus

 pagrindinės mokyklos

 direktoriaus 2017-12-06

 įsakymu Nr. V-24-226

**RASEINIŲ VIKTORO PETKAUS PAGRINDINĖS MOKYKLOS**

**PASTATŲ IR SISTEMŲ PRIEŽIŪROS, EINAMOJO REMONTO DARBININKO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Viktoro Petkaus pagrindinės mokyklos pastatų ir sistemų priežiūros, einamojo remonto darbininkas yra priskiriamas darbininkų 4 grupei.
2. Pareigybės lygis – C.
3. Pastatų ir sistemų priežiūros, einamojo remonto darbininkas pavaldus ūkvedžiui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Pastatų ir sistemų priežiūros, einamojo remonto darbininko kvalifikacijai netaikomi išsilavinimo ar profesinės kvalifikacijos reikalavimai.

5. Pastatų ir sistemų priežiūros, einamojo remonto darbininkas turi žinoti ir išmanyti:

5.1. mokyklos teritorijos, pastatų patalpų išplanavimą;

5.2. statinių, įrengimų bei komunikacijų išdėstymo planą;

5.3. pastatų ir statinių technines savybes;

5.4. einamojo remonto darbų atlikimo terminus, eiliškumą ir tvarką;

5.5. vandentiekio, kanalizacijos sistemų technologijas ir reikalavimus darbui su jomis;

5.6. darbo priemonių ir įrankių rūšis, jų darbo ir saugojimo tvarką;

5.7. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

 6. Pastatų ir sistemų priežiūros, einamojo remonto darbininkas privalo vadovautis mokyklos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Pastatų ir sistemų priežiūros, einamojo remonto darbininkas vykdo šias funkcijas:

1. remontuoja vidaus ir lauko inventorių, keičia spynas;
2. atlieka nesudėtingus statybos remonto darbus lauke ir viduje;
3. taiso inventorių, reikalingą kiemsargio ir valytojos darbui;
4. gamina nesudėtingus baldus, remontuoja mokyklos baldus;
5. naudoja individualias darbų saugos priemones;
6. padeda ūkvedžiui ir kt. darbuotojams iškrauti, sandėliuoti prekes, taip pat nurašant inventorių, įrenginius;
7. padeda mokyklos darbuotojams tvarkyti interjerą, perstatinėti baldus, paruošti patalpas valymo darbams;
8. surenka naujus baldus;
9. atlikdamas darbus, pirmiausia pašalina mokinių gyvybei ir saugai gresiančius gedimus, lūžimus;
10. atlieka elektros instaliacijos, elektrinių prietaisų priežiūros ir remonto darbus;
11. palaiko patalpų apšvietimą laikantis sanitarijos normų;
12. atlieka mokykloje būtinus santechninius darbus: remontuoja ir keičia santechninius įrenginius, atlieka vamzdynų valymą užsikimšus;
13. paruošia mokyklos patalpas naujiems mokslo metams;
14. atlieka mokyklos patalpų einamąjį remontą;
15. atlieka lauko suolų ir tvorų remontą;
16. dalyvauja ruošiant patalpas mokyklos renginiams, pagrindinio ugdymo pasiekimų patikrinimo ir brandos egzaminų vykdymui;
17. dirba su darbo drabužiais, darbo avalyne, naudoja asmenines apsaugos priemones, kurios reikalingos nurodytų darbų atlikimui;
18. ekonomiškai naudoja medžiagas, elektros energiją, saugoja patikėtus įrankius, įrenginius ir kitas priemones;
19. patikrina ir paruošia darbui įrankius ir mechanizmus reikalingus statybiniams darbams atlikti;
20. praneša darbo metu pastebėtus pastato sistemų gedimus tiesioginiam vadovui ir imasi priemonių jiems pašalinti;
21. esant reikalui atlieka kitus darbus, nurodytus mokyklos administracijos.

**III SKYRIUS**

**ATSAKOMYBĖ**

8. Pastatų ir sistemų priežiūros, einamojo remonto darbininkas atsako už:

1. atliktų darbų kokybę;
2. darbo atlikimą nepažeidžiant higienos reikalavimų;
3. kokybišką savo funkcijų vykdymą;
4. žalą, padarytą mokyklai dėl savo kaltės ar neatsargumo.

9. Už savo pareigų netinkamą vykdymą pastatų ir sistemų priežiūros, einamojo remonto darbininkas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)